ET Euroopa Liidu Teataja C 41/35

Põllumajandustoodete ja toidu geograafiliste tähiste ja päritolunimetuste kaitset käsitleva nõukogu määruse (EÜ) nr 510/2006 artikli 6 lõike 2 kohase taotluse avaldamine

(2009/C 41/13)

Käesoleva dokumendi avaldamine annab õiguse esitada vastuväiteid vastavalt määruse (EÜ) nr 510/2006 (1) artiklile 7. Komisjon peab vastuväite kätte saama kuue kuu jooksul alates käesoleva dokumendi avaldamisest.

KOKKUVÕTE

NÕUKOGU MÄÄRUS (EÜ) nr 510/2006

„SCHWÄBISCHE MAULTASCHEN”/„SCHWÄBISCHE SUPPENMAULTASCHEN”

EÜ nr: DE-PGI-0005-0521-18.01.2006

KPN ( ) KGT ( X )

Käesolevas kokkuvõttes esitatakse teavitamise eesmärgil spetsifikaadi põhipunktid.

1. Liikmesriigi pädev asutus:

Nimi: Bundesministerium der Justiz Aadress: Mohrenstraße 37 D-10117 Berlin Telefon: +49(0)30/2025-70 Faks: +49(0)30/2025-82 51 E-post: —

2. Taotlejate rühm:

Nimi: Schutzgemeinschaft 'Schwäbische Maultaschen' c/o Bürger GmbH z.H. Herrn Martin Bihlmaier Aadress: Zeiss-Straße 12 D-71254 Ditzingen Telefon: +49(0)7156/30022083 Faks: +49(0)7156/3002942083 E-post: martin.bihlmaier@buerger.de Koosseis: Tootjad/töötlejad ( X ) Muud ( )

3. Toote liik:

Klass 2.7 — Makarontooted

4. Spetsifikaat:

(Määruse (EÜ) nr 510/2006 artikli 4 lõikega 2 ettenähtud nõuete kokkuvõte)

4.1. Nimetus:

„Schwäbische Maultaschen”/„Schwäbische Suppenmaultaschen”.

4.2. Kirjeldus:

Liha- või köögiviljatäidisega tainatasku.

Neljakandilise või ümmarguse kujuga tainatasku; lahtiselt või pakitult; keedetakse või küpsetatakse enne söömist.

Koostis

Taigen: kõva nisu manna ja/või jahu, täismuna, vesi ja sool. Täidis: sealiha, loomaliha, ka suitsu-kõhuliha, spinat, petersell, sibulad, munad, maitseained, leib ja lauk täidiseks. Koostisained ja tooraine osakaal varieeruvad vastavalt retseptile ja piirkondlikele tavadele järgnevalt esitatud kvaliteedinõuete raames.

Kvaliteedinõuded

Kvaliteedinäitajad Miinimumnõuded Värv/välised tunnused Tainakate helekollane-helehall, täidis äratuntava struktuuriga, kergelt segatud Vorm Neljakandiline või ümmargune Mõõdud Tavaline Maultasche Pikkus 5,5–10, laius 5–9, kõrgus 1,5–2,5 cm Supis kasutatav Maultasche Pikkus 1–5,5, laius 1–5, kõrgus 0,5–2 cm Konsistents/tekstuur Tainakate hammustatav ja kleepumatu, täidis pehme, emulsioon säilinud Netomass Tavaline Maultasche 40–150 g Supis kasutatav Maultasche 10–40 g Liha sisaldava Maultasche ja supis kasutatava Maultasche valgusisaldus BEFFE-sisaldus lihasegus vähemalt 7 % (BEFFE — sidekoevalguta lihavalk) Värske muna A-sordi täismuna, kuivainesisaldus vähemalt 23 % Lihasisaldus Lihasisaldus kogukaalust vähemalt 8 %

4.3. Geograafiline piirkond:

Švaabimaa geograafiline piirkond hõlmab nii kogu Baden-Württembergi liidumaad kui ka Baieri liidumaa Švaabimaa ringkonda.

4.4. Päritolutõend:

Jälgitavus terves lisandväärtuse ahelas on tagatud rahvusvaheliste toiduohutusstandardite (IFS) järgimisega. Osalevad ettevõtjad on kohustatud kõnealust standardit järgima. Müügipakendist lähtuvalt peab lünkadeta jälgitavus olema tagatud ühelt poolt kuni toorainetasandini ja teiselt poolt kuni kliendile tarnitud konkreetse partiini (kuni jaepakendini).

4.5. Tootmismeetod:

Jahu, kõva nisu manna, muna ja vesi segatakse ning sõtkutakse tainaks. Tainas pressitakse või rullitakse tainaribaks. Seejärel valmistatakse segu (liha- või köögiviljasegu) ning segatakse leiva, spinati, sibulate ja maitseainetega. Täidisesegu kallatakse tainale ja doseeritakse. Tainariba keeratakse kahekorra, Maultasche jagatakse portsjoniteks, kuumutatakse ja seejärel jahutatakse temperatuurini 2–7°C. Sügavkülmutatud toote puhul jahutatakse temperatuurini – 18 °C.

Säilitamine; ladustamine

Toodet Maultasche müüakse lahtiselt või pakitult.

4.6. Seos piirkonnaga:

Toode „Schwäbische Maultaschen” on Švaabimaa sajandivanuste traditsioonidega ja tarbijate poolt kõrgelt hinnatud rahvustoit. Ükski teine švaabi roog ei ole nii hinnatud ja väljaspool Švaabimaad (nii Baden-Württembergi liidumaal kui ka Baieri liidumaa Švaabimaa ringkonnas) tuntud kui rahvustoit „Schwäbische Maultaschen”. Kõnealust toitu nimetatakse sageli koos tuntud isikute ja oluliste leiutistega. Suure neljapäeva traditsioonilisest paastutoidust „Schwäbische Maultaschen” on vahepealsel ajal saanud Švaabimaal väga hinnatud roog, mida süüakse aasta läbi. Maultasche't nimetatakse nii Švaabimaa kirjanduses kui ka seoses arvukate švaabi pidustuste ja tavadega.

Iga aasta sügisel tähistatakse Neckari jõe äärses Freibergi linnas traditsiooniliselt pidu nimega „Maultaschenfest”. Baiersbronni vallas valitakse isegi „Maultasche-kuninganna” („Maultaschenkönigin”). Maultasche on ka turistide jaoks olulise tähtsusega. Residentsilinnakese Bad Urachi ümber on koguni tootega Maultasche seotud rada, kus saab ülevaate Švaabi Alpide maastikest ja rahvustoitudest.

Tänapäeval leidub Švaabimaal toodet Maultasche peaaegu kõikide lihakaupluste ja -toodete sortimendis ning tavarestoranide menüüs.

Švaabimaal on Maultasche'ga seotud mitmed maailmarekordid. 1982. aastal valmistas Švaabimaal Maulbronni ühe võõrastemaja peremees 22 minutiga Maultasche't 1 134 tükki ja ületas sellega Stuttgart-Untertürkheimi lihuniku aasta varem püstitatud rekordi. Sellesama võõrastemaja peremehe nimi kanti 1987. aastal Guinnessi rekordite raamatusse tänu hiiglasuure Maultasche valmistamisele. Kümme aastat hiljem püstitasid Neckari jõe äärse Freibergi linna kokad uue rekordi. Kõnealuse rekordi ületasid Baiersbronni kokad 2000. aastal.

Švaabi kirjandus on rikas selliste luuletuste ja lugude poolest, mis on seotud tootega Maultasche. Švaabi kirjanik Thaddäus Troll on naljaga pooleks isegi švaabide enda identiteeti võrrelnud Maultasche'ga.

Švaabi murdes kirjutav luuletaja Heinz Eugen Schramm on loonud luuletuse Maultasche valmistamisest.

Alalise koha švaabide menüüs on Maultasche'le kirjanduslikult kindlustanud ka teine švaabi murdes kirjutav luuletaja Friedrich E. Vogt.

4.7. Kontrolliasutus:

Nimi: LACON GmbH Aadress: Brünnlesweg 19 D-77654 Offenburg Telefon: 0781 919 37 30 Faks: 0781 919 37 50 E-post: lacon@lacon-institut.com, www.lacon-institut.com

4.8. Märgistus:

Schwäbische Maultaschen g.g.A.

Schwäbische Suppenmaultaschen g.g.A.

(1) ELT L 93, 31.3.2006, lk 12.